钦定古今图书集成/方舆汇编/职方典/第1328卷 > 惠州府学校考 府志
## 钦定古今图书集成/方舆汇编/职方典/第1328卷 > 惠州府学校考 府志

本府

惠州府儒学　在府治之东南。宋淳熙乙未，州守张孝贲始建学。宝庆丁亥，文学掾王胄建学门于东南隅，为亭其上曰“丽泽。” 淳祐壬寅，毁于火。元至元戊子重建。壬辰，廉访佥事张处恭修之。泰定乙丑，教习刘惟清修大成殿及明伦堂。天历中，教授张廷实修戟门，教授石岩立《进士题名记》。明洪武乙卯，知府杨伯颜不花重建。永乐庚寅，知府龙渊修之，教授古《龚宾》复徙门于左。正统丁巳，提学彭琉始复学西故基，又购地以益之。射圃地久为军卫仓，至是复袤一十六丈五尺，阔一十馀丈，又市千户孟质、民人黄异地，广一丈五尺，袤十丈。辛酉，知府郑安复修之，始为尊经阁。景泰辛未，知府滕康修棂星门泮池。天顺甲申毁于火，郡守李叔玉重建。弘治丁巳，佥事王相、知府涂畴修两庑及戟门。正德丙寅，知府吕大川重建尊经阁，修馔堂、号房，作射圃，立观德亭。壬申，知府梅吉易棂星门以石。乙亥，知府陈祥辟故地于东南隅为门。嘉靖癸未，御史涂敬檄知府苏辅新之。丙戌，知府顾遂、推官周楫始告成事。庚寅，始奉制易大成殿曰：

先师庙，始建启圣祠。壬辰，知府蒋淦建“敬一” 亭并

重修学宫。丙辰，知府姚良弼、通判吴晋大修庙学。丁丑，吴晋具祭器。万历乙亥，知府李畿嗣修饬庙庑，堂舍一新。甲午，知府林国相重建学门。丙申，重建启圣宫、明伦堂、尊经阁、名宦、乡贤二祠，修饬殿宇、两庑、戟门、棂星门。今制：前为庙，后为学，五间从以两庑，各十间。南为戟门，五间为泮池，又南为棂星门。池之东为库房，为土地祠。西为神厨，为宰牲所。明伦堂在庙之后。堂之南为“志道” 、据德、依仁、游艺四斋。堂北为敬一亭，中立敬一箴，东西立御注《五箴》圣谕碑。亭北为尊经阁，又北为启圣祠，左右为名宦祠，为乡贤祠。阁之东西列为号房四十间，今为衙宇。西为射圃，有亭曰“观德” 、“伸威。” 东南为教授宅，后为训导宅，今圮建为学宫，堂东南为学门通衢。旧设屏墙，后废，以木为之。屏墙颜曰“宫墙数仞。” 崇祯八年，知府周世盛修，十一年知府梁招孟修，十四年又修。

归善县儒学　在白鹤峰东南。元泰定甲子，始建学，后郡博士黄光祖徙建今所。元季遭兵燹。明洪武三年，知县木寅建殿、庑、堂斋、后圮。十七年重建。宣德己酉修。正统己巳，知县徐琦建尊经阁及门。景泰丙子，知府段鉴等复修。成化五年，参议王英等修殿、庑、堂斋，知府吴绎思改学门，修戟门及廨舍、甃垣而饬之。正德庚午，建瑞征亭，丁丑撤戟门，新之。己卯撤瑞征亭，培学东池为地。嘉靖丙戌，知府顾遂等重建今学，易棂星门以石。壬辰建敬一亭。戊戌，提学吴鹏再新之。辛丑具祭器，丙午，知府吴至等重修，张岳《记》。丙辰，知府姚良弼等修殿庑堂斋，重建敬一亭，号舍二十间。嘉、隆之际，两遭兵燹，教官徙寓府学，堂序倾圮。万历丁丑，守道李盛春等重修明伦堂，建教谕、训导宅，始复居焉。甲午，同知丘一鹏等建尊经阁于明伦堂后，徙教谕宅于阁之西隅。今制，中为

文庙、从以两庑。前为戟门、又前为棂星门、明伦堂、

在庙后。有斋二：东曰“时敏” ，西曰“日新。” 堂之北为尊经阁，阁之西为教谕宅，阁之东为训导宅，宅前为启圣祠。东斋之南有号房，东南隅为学门，环以周垣，门外地数武，是为东湖，中有印山。丰湖书院　在郡城西南银冈之麓。旧为聚贤堂。宋淳熙甲辰，州守赵汝驭建。宝祐甲寅，州守刘克刚改为丰湖书院。明洪武初即之为县学。十七年，县学既立，乃废。

张留书院　在水帘洞。宋绍兴间，丞相留正、秘书张宋卿为布衣交，时共读书于此。元末兵燹废。

濂溪书院　今景贤祠

天泉书院　在元妙观左，明万历丁酉建，有郡人叶梦熊《记》。

南隅社学　在万石坊。今复建真武庙于上厅外，祀二顾公。

北隅社学　原“城隍庙地。”

西隅社学　在受纳仓侧，今建关王庙。

东隅社学　在东新桥东，原淫祠。提学魏校毁，分巡吴彦建为社学。

东关社学　原申明亭旧基，知县陈征建。崇正社学　在银峰铺，本废庙基，明嘉靖丙辰，通判吴晋改建。

上堡社学　、中堡社学　，俱在永平镇。

外州县

博罗县儒学　在浮碇冈之麓。宋端平中，始建学。淳祐中修之，建瑞光楼。咸淳中，令洪伯清辟地而新之。元初仅存戟门。至元三十一年，廉访张处恭令刘亨重建。元末废。明洪武四年重建。永乐二年，始立学门，修大成殿。正统二年，复修之。李时勉《记》。知县赵沣增葺廨舍。天顺中，修棂星门甃垣及学前之衢，重缮殿庑、堂斋，始建尊经阁，修戟门，建会膳堂。弘治戊申移置瑞光楼，己酉修棂星门，辛酉修戟门。正德辛未重修瑞光楼，庚辰建仰高祠，合祀名宦、“乡贤。” 嘉靖癸未，建东号房、射圃亭，乙未重建明伦堂，奉制建敬一亭，癸卯复修学。今制学之前为：

文庙五间为东西庑、各三间、为戟门、棂星门、各三。

间为神库、神厨、宰牲所各三间。庙东北为训导宅，后为明伦堂五间，堂之后为尊经阁，后为教谕宅，堂之东为崇德斋三间，西为育才斋三间，东南为瑞光楼。楼之左为敬一亭、启圣祠，右为“仰高祠” ，合祀名宦、乡贤。南为东西号，房各八间，而射圃在学之后焉。

郑公书院　在罗浮山幽居洞后。宋寺丞郑玠读书之所。子康佐守惠日，尝葺之。一作“书堂。” 罗浮书院　在仙福都泊头村。

“擢桂书院　” 在神护都铁场村。

清湾书院　在石湾巡司后。以上皆宋时乡人所立，元季并废。

豫章书院　在城桥头巷，华光祠改。

钓鳌书院　在仙福都一图。豫章罗先生创建，置渡田若干，以赡来学。岁久倾圮。元至正县尹陈从仕修复之。后废，渡田悉并于豪。明嘉靖十九年，尽复焉。

涵江书院　在罗仙都周塘岭侧。邑人翟宗鲁建。

兴贤社学　在县治左数十步。

西隅社学　在县西富教巷侧。俱提学魏校立。“《江东》社学　” 在县东旧驿场之左。

榕溪社学　在县西门榕溪。

礼村南隅社学　在罗仙都。明嘉靖元年，提学魏校建立。四年，提学欧阳铎毁淫祠，取木石增修焉。

礼村西隅社学　在罗仙都。原淫祠。明嘉靖三十二年，邑人教授张沆改立。

罗浮社学　在罗仙都，旧沙河驿。举人翟宗鲁建。

蓬莱社学　在《大蓬沥》。

原冈社学　在罗仙都

清湾社学　在石湾

西埔社学　在神护都

白沙社学　在仙福乡

长宁县儒学　明万历元年建，在东城之内。六年，知县陈茂蕙改迁。

文庙于县治之东。为“东西庑” ，为庙门、为“棂星门。” 改

建明伦堂于庙后，东西为号房。后依君子嶂，前对贵人峰，三奇六秀，无不相迎。第儒学门墙并学官廨舍尚在旧址诸坑所聚，久旷不居，今悉颓坏。

在城社学　明万历十二年知县龙应滨建。锡场社学　明万历七年知县陈茂蕙建。永安县儒学　，“初议县东未建，明万历十一年迁于紫金山下建。”

文庙及两庑。明伦堂在庙北，前为两斋，东为教谕。

舍南为儒学门、戟门，建夹门，祀名宦、乡贤。作“棂星门。” 内为泮池，引城东流注之，祀启圣于明伦堂。后东为尊经阁，又东为文昌阁，北为敬一亭，又东为道义门，东为训导衙，规制乃备。门左为省牲亭，知县陈荣祖建。

乌石社学　在古名

苦竹派社学　在宽得

琴江上镇　　。琴江中镇　　，龙窝。

南岭　以上社学俱明知县陈荣祖建。

海丰县儒学　在县治东南隅。旧居邑西偏，宋康定二年，始徙建今所。余靖《记》。淳祐辛亥修之。元季兵毁，明洪武十三年重建。二十七年、正统六年、十二年咸修之。天顺六年修棂星门，成化己亥重修，嘉靖壬午改建。

文庙于东、徙明伦堂于西、凿泮池、建礼门。庚寅、奉

制，建敬一亭。甲寅，修明伦堂，辟礼门，易柱以石，重建东斋。万历壬寅，建尊经阁于庙后，改启圣祠于庙东。乙卯，改敬一亭于明伦堂之东北。嗣后修葺不一。今制学东为

文庙五间：东西庑五间，戟门五间，棂星门三间，“庙”

后为尊经阁，阁上祀文昌，阁，下为教谕宅，阁东为训导宅，庙东为启圣祠，西为明伦堂，东进德斋，西修业斋，东为名宦祠，西为乡贤祠，东北为敬一亭，前为宰牲所，堂下为泮池，次为礼门。射圃原在明伦堂西，崇祯十一年设于西门城下。文山书院　在县东南，改阳罗公庙为之。桂林书院　在碣石城外旗峰山，改永兴寺为之。

清明书院　在碣石城内，改观音庙为之。西峰书院　在甲子所城西，改西峰寺为之。以上俱明提学魏校立，久废。

龙门书院　在县署西

北门社学　在县北，改五显庙为之。

河头社学　在县东，改天罡庙为之。

城南社学　在县南，改“水仙庙” 为之。

龙津社学　在城东门外，改五显庙为之。石桥社学　在碣石城外。

捷胜社学　在捷胜所。俱明提学魏校立，久废。龙川县儒学　在县城之东。学故在城北嶅山之麓，为宋崇宁故州，徽宗赐《辟雍诏碑》存焉。淳熙、嘉泰、端平、嘉熙间，尝葺之。元至元辛巳，毁于兵。厥后即城东李守旧宅，权为庙学。延祐戊午，知州徐震仍建学于城北。至正间，又毁于兵。时嶅湖亦已湮矣。明洪武初，因城东遗址，修建县学。成化十三年，复建于城北。弘治元年，又修城东学。嘉靖二年，复堤嶅湖，建今学。十一年，奉制建“敬一亭” 、“启圣祠。” 二十一年，因学宫圮坏，复建于城东，为今学。知县欧阳深建尊经阁于明伦堂后，规制一新。万历二十二年，置祭器。今制，前为

文庙三间为东西庑、各五间为戟门、五间。中为泮

池左为名宦祠，右为乡贤祠，为棂星门五间，庙后为明伦堂三间，堂后为敬一亭、启圣祠各三间，堂左为杏坛，今废为神厨，右为教谕、训导宅，为日新、“时习” 二斋，各三间，东西号房各十间。嶅峰书院　在嶅山之阳。宋循州守梁克俊建，祀先贤。元季废。

仰止书院　见《二贤祠》。

兴贤社学　在城外东隅。

南隅社学　在城外之南。

龙津社学　在五里

正谊社学　在东埧

云衢社学　在通衢驿右。

长乐县儒学　在县东紫金山之下。宋绍定中，始建于七都之“龙冈。时龙冈为县治。淳祐初，县令林朝孙修之。元至元庚寅，徙县于今治，乃建学于治西，至顺初成之。元季兵毁，明洪武三年重建，十八年复改作之。成化元年，知县黄瑜视其地庳隘，始徙建今所。十一年改建棂星门以石。” 弘治间，修膳堂，凿泮池。正德中，修殿及戟门，增修垣墙，始徙山巅。旗纛庙，嘉靖元年引水入于泮池。明年建尊经阁，即旗纛祠地。后废增号舍。十年筑地增修学宇，建明伦堂大之。十一年奉制建敬一亭，即尊经阁旧址。十四年增建。十五年改儒学，向甃泮池，建青云桥。十九年立科贡题名。二十七年重建。三十三年重建乡贤名宦祠。明年，修“进德” 、“修业” 二斋及学门，增建礼门、义路坊，修东西号房。万历二十年，增置祭器。今制，《前为》

文庙五间：为东西庑、为戟门五间，门之东为《名宦》。

祠西为乡贤祠，泮池在其南。为棂星门，为神厨，为宰牲房。学后为明伦堂五间：东为进德斋，西为修业斋；斋后为训导宅；堂之北为膳堂，为启圣祠三间。祠右为射圃，有亭；北少东为敬一亭，西为教谕宅，东西列为号房。

东山书院　在东山麓

居仁社学　在城东隅，布政司右。

《由义》社学　南隅新街口。

立礼社学　在西隅

秉智社学　在北隅。俱明知县罗琼建。

县前社学　在急递铺后。知县吴希澄建。羊头社学　，邑人黄鼎建。

小渡社学　：邑人陈大护建。

三派社学

兴宁县儒学　在县治之东南。宋嘉定中，始建于县东百步。咸淳戊辰饬之。元末兵毁。明洪武辛亥创建，在城东南，乙卯改作之。正统中，填后池广之，重构堂宇，建尊经阁。天顺己卯，修庙宇，戟门、棂星门。辛巳，寇焚廪及号舍、颁书、祭器咸毁。知府吴绎思等重建。甲午，建库房、号舍。丁酉，改门东面鸡灵山，迁射圃于学东，立观德亭。壬寅，御史徐瑁以诸生请，始即旧岭东道徙建今学。弘治乙卯建尊经阁、两斋号舍，易民地及池以拓之，气象闳闿矣。是岁建舍，壬戌，修两庑，戟门、棂星门以石。正德戊辰修号舍，丙子增训导宅于右偏。嘉靖庚寅奉制建敬一亭。乙未修明伦堂。丁酉修庙，建启圣、名宦、乡贤祠。辛亥复建启圣祠。乙卯，建宰牲亭。今制，前为

文庙五间：为东西庑各五间。庙南为戟门，为棂星

门庙后为明伦堂三间；左右室为神库；堂北为训导宅，堂东为进德斋、西为修业斋，各三间。东斋之南为道义门，门南为儒学门；门东为敬一亭、西为启圣祠；亭北为教谕宅，又北为训导宅，门南为泮池。启圣祠之东为名宦祠、西为乡贤祠。

探花书院　故寿庆寺地，在西南五里。宋学士罗孟郊尝构屋于池边读书，有洗砚池。书院、翰林堂久废。明正德间，提学魏校改建，寻圮。嘉靖知县黄国奎重修。门扁曰“探花书院” ，堂扁曰“翰林堂。”

群英会馆　在城北隅。明万历己丑，署县本府推官王栋建。

富谷社学　在际留仓前。明嘉靖十二年，知县施干建。

维城社学　在西门壕塘右边。明嘉靖十二年，知县施干建，后废。三十一年，知县黄国奎重建。十三都社学　，在巡检司城隍庙东。

连平州儒学　在州治左，明崇祯六年建，中为

文庙，两庑翼焉。南为戟门，内开泮池，引北门源泉。

注之又南为棂星门。明伦堂在庙北，前为两斋，东为学正舍，西为训导舍。启圣宫在明伦堂左，敬一亭在明伦堂后。

河源县儒学　明洪武二年建于旧城东南隅。旧《志》：“旧城滨河，屡遭水患，学宫庙庑、门堂悉圮。万历壬午，复古城而迁县治，号曰新城。” 乙酉，迁学于新城西北隅，东向，建庙于中。左右为两庑，前为戟门，又前为棂星门。庙右为明伦堂，左右两斋：曰进德，曰修业。前为仪门，又前为儒学门。堂之西北隅为启圣祠，皆撤旧宇木石稍增补饰新之。万历壬辰，建“名宦” 、“乡贤” 二祠于戟门左，建敬一亭于庙后，规制始备。然学宫之前犹未有水以增其胜，知府林国相濬源筑堤，水汇胜完矣。

倡南书院　明知县郑敬道创建，以宋古成之。第进士，为南粤倡，名“观澜书院。”

崇文书院　以上俱原社学地，知县黄锦修立。东隅社学　　、南隅社学　　、北隅社学　，俱在上廓章田渡头。原“七姑庙” ，久废。

和平县儒学　在县治之西。明正德十六年，立县治，迺建学。嘉靖二年，知县刘琰增置官廨号房、宰牲房、甃露台，立名宦、乡贤二祠，规制略视诸学焉。岁久且坏。嘉靖二十六年，佥事范惟一督县修葺之，至三十五年始成。今制。前为：

文庙三间为东西庑各五间，附两庑。东为“名宦祠。”

西为乡贤祠各三间，为戟门，为棂星门各三间。庙右为启圣祠三间，后为明伦堂三间，东为进修斋三间，为号房四间，堂后为教谕宅，左为训导宅，前为仪门，为学门。学之西为“敬一亭” ，在城社学　，今废，暂将县前急递铺改为之。西城社学　在西门外城隍庙侧，明嘉靖二年知县刘琰建。

林证社学　去县南六十里。嘉靖十七年，知县郭惠建。